ෆයිනල් ජජ්මන්ට් නම් වූ එය එරට ප්‍රමුඛ පෙළෙහි අධ්‍යක්ෂවරයකු වන මසකි හමාමොතෝගේ අධ්‍යක්ෂණයකි.එම සිනමා සිතුවමෙහි ප්‍රධාන චරිතය වූ ලින්ට පණ පෙවීමට තරම් උමාලි භාග්‍යවන්ත වූවාය.මේ වන විට ඇය ජපානයේ ද ජනප්‍රිය තරුවක් වී හමාරය.ඒ ගැන කතාබහ කොට උමාලි ගැන උණුසුම් තොරතුරු රැසක් ඔබ වෙත ගෙන ඒමේ අටියෙන් අපි මුණ ගැසීමට කතිකා කර ගත්තෙමු.ඇය එන්නට කීවේ රාජගිරියේ පිහිටි ඇයගේ පියාගේ කාර්යාලයටය.